প্রকাশিত: ০৮:৩১, ৩০ মে ২০২০
আপডেট: ১০:৪৯, ৩০ মে ২০২০
নিজস্ব প্রতিবেদক: করোনাভাইরাস মহামারী মোকাবেলায় বাংলাদেশকে ৭৩ কোটি ২০ লাখ ডলার জরুরি সহায়তা অনুমোদন দিয়েছে আন্তর্জাতিক মুদ্রা তহবিল (আইএমএফ)। বাংলাদেশের স্বাস্থ্য, সামাজিক সুরক্ষা এবং সামষ্টিক অর্থনৈতিক স্থিতিশীলতার জন্যই এই আর্থিক সহায়তা দিচ্ছে আইএমএফ’র নির্বাহী পরিষদ।
আইএমএফের সংবাদ বিজ্ঞপ্তির বরাত দিয়ে বাসসের খবরে বলা হয়, র‌্যাপিড ক্রেডিট ফ্যাসিলিটি’র (আরসিএফ) অধীনে স্পেশাল ড্রয়িং রাইটস (এসডিআর) হিসেবে ১৭৭.৭৭ মিলিয়ন (প্রায় ২৪৪ মিলিয়ন অথবা কোটার ১৬.৬৭ শতাংশ) এবং আরএফআই অধীনে পারচেস অব এসডিআর হিসাবে ৩৫৫.৫৩ মিলিয়ন (যা প্রায় ৪৮৮ মিলিয়ন মার্কিন ডলার অথবা কোটার ৩৩.৩৩ শতাংশ) অনুমোদিত হয়েছে।